"Аԥҳәыс ишлаҭәоу еиԥш, ишлықәнагоу еиԥш, пату лықәымшәа агәаанагара сымоуп. Аҩнаҭаҿы ишакәым ахаҵа иара иарӷьажәҩаны ивагылоу данлацәажәо, ахәыҷгьы иаҳауеит, иара иаҳауа ауп ашьҭахь ишьҭикаауа. Аԥсуаа еснагь апату еиқәҵара рыбжьан, еихаҵгылон. Аԥҳәыс лаҳаҭыр аҩнаҭаҿы ианыҳараку ахаҵа иоуп изыбзоуроу. Лаҳаҭыр, лыпату ус ажәала акәым, ҿырԥшыла, хымҩапӷашьала ауп ахаҵа ишыихьчоз", — ҳәа азгәалҭеит Кьычба.